खौरांगिरिजों जानाय मुगा मुगि बुब्लियाव कक्राझार जिल्ला दुलाराय बर'लेण्ड माइन'रिटि फरायसा आफाद (Kokrajhar Dist Committee , ABMSU) नि आफादगिरि नजरुल इस्लाम बिथाङा बुङो दि जों माइन'रिटि सुबुं राज्यो-राजाया हादोरनि जौसिन बिजिरसालिनि खाथि नोजोराव सोलिबोबाय थानाय एन आर सि खामानिखौ बरायदों आरो बेरेखा खालामाखै। नाथाय दुखुनांथाव खोथाया बेनो दि थांनाय 31 आगष्टआव फोसाव जानाय जोबथा हादोरनां नोगोरारि फारिलाइ सुंद'यै एन आर सि नि खामानियाव नंगुबै भारतारि नोगोरारिनि मुं हाबसन जायाखै। जों बेबादि नासयजानायखौ गुरैयै लाया एबा आजावा होन्ना बुंथियो। ए बि एम सुआ एन आर सि आयदानि सायाव मोजाङै मोजां नायसंनानै माबोरै हादोरनि जौसिन बिजिरसालियाव नुजाथिहैनो हागौ बेनि थाखाय दासिमाव गुबुन गुबुन मेलेम जिबि, गुनगोनां सुबुंनि दिथा सुबुरुन होनायजों मोनसे सांग्रांथि जथुम  खुंफुंनायनि हाबाफारिया लानाय जादों।